הפנתר השחור: ואקאנדה לנצח

הפנתר השחור: ואקאנדה לנצח (באנגלית: Black Panther: Wakanda Forever) הוא סרט גיבורי-על אמריקאי, המבוסס על דמותו של הפנתר השחור מבית מארוול קומיקס. הסרט הופק על ידי אולפני מארוול ומופץ על ידי סרטי אולפני וולט דיסני, והוא המשך לסרט "הפנתר השחור" והסרט ה-30 ביקום הקולנועי של מארוול. הסרט נכתב ומבוים על ידי היוצר ראיין קוגלר, ומככבים בו לטישה רייט, לופיטה ניונגו, דנאי גורירה, מרטין פרימן, וינסטון דיוק ואנג'לה באסט ששבים לגלם את דמויותיהם מסרטים קודמים ביקום הקולנועי. הסרט יצא לאקרנים בארצות הברית ב-11 בנובמבר 2022. הוא האחרון בשלב הרביעי ביקום הקולנועי של מארוול. טצ'אלה, מלך ואקאנדה, נפטר ממחלה אותה ניסתה אחותו, שורי, לרפא באמצעות שיחזור סינתטי של העשב דמוי-הלב שהושמד על ידי קילמונגר, ללא הצלחה. שנה לאחר מכן, ואקאנדה נמצאת תחת לחץ ממדינות העולם לחלוק את הוויברניום שלה, וחלק מהמדינות אף מנסות לגנוב אותו בכוח. המרדף אחר הוויברניום מוביל את ה-CIA להשתמש במכונה חדשה לזיהוי ויברניום, באמצעותו נמצא מרבץ תת-ימי של ויברניום. צוות החיפוש שנשלח על ידי ה-CIA מותקף ונהרג על ידי נאמור ואנשיו, אך בסוכנות מאמינים כי מאחורי המתקפה עומדת ואקאנדה. מנגד, נאמור, שיוצר קשר עם רמונדה ושורי, מאשים את ואקאנדה בתחילת המירוץ החדש אחר הוויברניום, ודורש מהן למצוא ולתת לו את האחראי לפיתוח מכונת זיהוי הוויברניום, אחרת יתקוף את ואקאנדה. בעזרתו של אוורט ק. רוס, שורי ואוקויה נוסעות לבוסטון לפגוש את האחראי: סטודנטית במכון הטכנולוגי של מסצ'וסטס בשם רירי ויליאמס. הקבוצה נרדפת על ידי ה-FBI, ולאחר מכן על ידי לוחמיו של נאמור, שמביסים את אוקויה ומביאים את שורי ורירי לפגישה עם נאמור מתחת למים. עם שובה של אוקויה לוואקאנדה, מפטרת אותה רמונדה מתפקידה כמנהיגת ה"דורה מילאג'", ושולחת במקביל בקשת עזרה לנאקיה, המתגוררת כעת בהאיטי, בחילוץ שורי ורירי מידיו של נאמור. מתחת למים, מציג נאמור בפני שורי את ממלכתו התת-ימית, טאלוקאן, היושבת על מרבצי ויברניום רבים ועליה הוא הגן במשך מאות שנים. נאמור טוען בפני שורי כי הוא מעדיף לכרות ברית עם ואקאנדה נגד שאר העולם, אבל מבטיח לה שאם בקשתו תסורב, הוא וצבאו ישמידו את ואקאנדה. נאקיה מסייעת לשורי ורירי לברוח, ובתגובה פותח נאמור במתקפה נגד בירת ואקאנדה, במהלכה נהרגת רמונדה. נאמור מבטיח לשוב בעוד שבוע במלוא כוחו ולראות אם שורי שינתה את דעתה. באמצעות שריד מהצמח שהעניק לאנשיו של נאמור את יכולותיהם התת-מימיות, מצליחה שורי לשחזר באופן סינתטי את העשב דמוי-הלב; אותו היא בולעת על מנת להפוך לפנתרה השחורה, ומתקבלת על ידי השבטים האחרים. למרות עצתו של מ'באקו לכונן שלום, שורי נחושה לנקום ומצווה על התקפת-נגד מיידית על נאמור ואנשיו. חיילי ואקאנדה מפתים את נאמור ואת לוחמיו אל פני השטח, שם מפרידה שורי את נאמור משאר בני עמו, מתוך כוונה לייבשו ולהחלישו. במהלך הקרב, השניים מתרסקים אל חוף מדברי וידה של שורי על העליונה, אך ברגע האחרון, מחליטה שורי לחוס על חייו ולהציע לו ברית שלום על מנת להציל את עמו. נאמור מקבל את תנאיה, והקרב מסתיים. דודינתו של נאמור, נאמורה, מוטרדת מכניעתו של נאמור לשורי, אבל זה האחרון מבטיח לה לנצל את האמפתיה של שורי לאנשי טאלוקאן לטובתם. בסצנה באמצע הכתוביות, מבקרת שורי בהאיטי, שם מגלה כי לנאקיה ולט'צאלה יש בן משותף, טוסיין, אותו גידלה נאקיה בסתר. לטישה רייט – הפנתרה השחורה שורי, נסיכת ואקאנדה ואחותו הצעירה של טצ'אלה, והאחראית על תכנון ופיתוח כלים טכנולוגיים חדשים עבור ממלכתם. בעקבות מותו של השחקן צ'דוויק בוזמן באוגוסט 2020, תפקידה של שורי בעלילת הסרט הורחב מאשר בסרט הראשון. לופיטה ניונגו – נאקיה, אהובתו לשעבר של טצ'אלה, המשמשת כמרגלת סמויה מטעם שבט הנהר עבור ואקאנדה. דנאי גורירה – אוקויה, מנהיגת הדורה מילאג'ה, כוחותיה המיוחדים של ואקאנדה, ושומרת ראשו לשעבר של טצ'אלה. וינסטון דיוק – מ'באקו, לוחם חזק ומנהיגה חסר הרחמים של שבט ההרים של ואקאנדה, שבט הג'בארי. פלורנס קאסומבה – איו, חברה בדורה מילאג'ה וסגניתה של אוקויה. דומיניק ת'ורן - רירי ויליאמס, ממציאה גאונה אשר יוצרת חליפת שריון בדומה לחליפתו של טוני סטארק. מיקאלה קואל – אנקה, מדריכת לוחמה של הדורה מילאג'ה. טנוך הוארטה - נאמור, שליטהּ של ממלכת טאלוקאן, ציוויליזציה עתיקה של אנשים הגרים מתחת למים. עבור התפקיד, הוארטה למד את שפות היוקטן המשתייכת לשפת בני המאיה. מרטין פרימן – אוורט ק. רוס, סוכן CIA וטייס קרב לשעבר בחיל האוויר האמריקני. ג'וליה לואי-דרייפוס - ולנטינה אלגרה דה לה פונטיין, המנהלת החדשה של סוכנות ה-CIA ואשתו לשעבר של רוס. אנג'לה באסט – רמונדה, המלכה-האם של ואקאנדה ואמם של טצ'אלה ושורי, המתאבלת על מות בנה. מייקל בי. ג'ורדן שב לגלם את דמותו של נג'דקה/קילמונגר בהופעת קמע. הקומיקאי טרוור נואה שב לדבב את גריוט, בינה מלאכותית שפותחה בידי שורי. איסאק דה בנקולה, קוני צ'יום, דורותי סטיל ודני ספאני שבים לגלם את זקני שבטי הנהרות, המכרות, הסוחרים והגבול, בהתאמה; מייבל קאדנה מגלמת את בת דודתו של נאמור, נאמורה, ואילו אלכס ליבינלי מגלם את דמותו של הלוחם הטלוקאי, אטומה. לייק בל מופיעה בתפקיד ד"ר גראהם, מדענית מטעם ה-CIA המפקחת על חיפוש הויברניום, בעוד ריצ'רד שיף מגלם את תפקיד מזכיר המדינה. בסופו של הסרט נוספו צילומי ארכיון של צ'דוויק בוזמן בתפקיד טצ'אלה מהסרטים הקודמים של היקום הקולנועי. בנוסף, גם הפתיח של מארוול המופיע בתחילת הסרט שונה בצורה מהותית מהפתיח בכל הסרטים האחרים של מארוול, וכולל קטעי ארכיון של בוזמן כפנתר השחור לבדו ללא אף גיבור אחר מהיקום הקולנועי. עם עליית הסרט "הפנתר השחור" לאקרנים בפברואר 2018, אמר המפיק בפועל ונשיא אולפני מארוול, קווין פייגי, כי "יש הרבה מאוד סיפורים לספר" על דמותו של הפנתר השחור, והוא רצה שהבמאי והתסריטאי-שותף ראיין קוגלר ישוב לכל הפקת סרט המשך פוטנציאלי; מתוך רצון של אולפני מארוול לשמור על צוות ההפקה הקריאייטיבי "שלם ככל האפשר". על אף שיו"ר אולפני וולט דיסני, אלן פ. הורן, הרגיש שמוקדם מדי להתחיל לנהל דיונים על הפקת סרט המשך, הוא הביע רצון חיובי להחזיר את קוגלר כבמאי לסרט ההמשך הפוטנציאלי. מצדו, קוגלר הצהיר שהוא מעוניין לראות כיצד טצ'אלה / הפנתר השחור בגילומו של צ'דוויק בוזמן יתפתח כמלך בסרטים עתידיים של היקום הקולנועי, שכן במסגרת ההמשכיות של היקום תקופת שלטונו רק החלה, בניגוד לחוברות הקומיקס בהם הוא מלך משנות ילדותו. במרץ 2018, פייגי אמר כי אין "שום דבר ספציפי" לחשוף על הפקת סרט ההמשך, אך שבהחלט ישנם "רעיונות וכיוון די מוצק לאן אנו רוצים להגיע עם הסרט השני". סוכנו של בוזמן, מייקל גרין, ניהל עם האולפנים משא ומתן על שובו של בוזמן לגילום דמותו של טצ'אלה בשני סרטי המשך מתוכננים של "הפנתר השחור" בתמורה לשכר של 10 מיליון דולר ו-20 מיליון דולר, בהתאמה. באותו אוקטובר, סגר קוגלר עסקה על כתיבת תסריט ובימוי סרט ההמשך ל"הפנתר השחור". אף על פי שגם אולפני מארוול וגם קוגלר התכוונו לעבוד שוב יחד לאחר הצלחת הסרט הראשון בקופות ולאור הביקורות החיוביות שקיבל, קוגלר נמנע מלהיחפז לחתום על עסקה להפקת סרט המשך. תהליכי המשא ומתן מול קוגלר הסתיימו "מתחת לרדאר" בחודשים שלאחר עליית הסרט הראשון לאקרנים, וקוגלר התעתד להתחיל לכתוב את התסריט לסרט ההמשך במהלך שנת 2019, לקראת תחילת הצילומים שהתעתדו להתחיל בסוף 2019 או תחילת 2020. בנובמבר 2018, אושר שלטישה רייט תשוב לגלם את דמותה של שורי, אחותו של טצ'אלה, בסרט ההמשך. כשאנג'לה באסט, שגילמה את דמותה של רמונדה ב"הפנתר השחור", נשאלה אם צוות השחקנים הראשי ישוב להפקת סרט ההמשך, בעלה, קורטני בי. ואנס אמר שכן. לדבריו, זה כלל גם את מייקל בי. ג'ורדן כאריק קילמונגר, שנהרג בסרט הראשון, ובאסט הסכימה. עם דבריו ביוני 2019, פייגי הכחיש את הצהרתו של ואנס כ"שמועה גרידא", באומרו כי לא היו תוכניות ליהוק לסרט מכיוון שקוגלר רק התחיל להתוות את עלילתו וטרם שיתף את תוכניותיו עם פייגי או המפיק-שותף נייט מור. חודש לאחר מכן, ג'ון קאני הביע עניין לשוב לגלם את טצ'אקה, אביו של טצ'אלה, ודנאי גורירה הצהירה כי קוגלר אישר שהיא תשוב לגלם את דמותה של אוקויה בסרט ההמשך. במהלך כנס הקומיק-קון שהתקיים בסן דייגו בשנת 2019, פייגי אישר רשמית את הפקת סרט ההמשך, ובאוגוסט 2019, מרטין פרימן אישר שהוא ישוב לגלם את דמותו של אוורט ק. רוס. בכנס ה-D23, הוכרז רשמית שהסרט יעלה לאקרנים ב-6 במאי 2022. פייגי הצהיר כי קוגלר השלים את התסריט לסרט, שכלל נבל ושם חדשים לסרט. בסוף שנת 2019, מעצבת התלבושות רות אי. קרטר אישרה שהיא תשוב לעצב את התלבושות לסרט ההמשך לאחר עבודתה על הסרט הראשון, וציינה כי היא עתידה להתחיל את עבודתה במהלך הסתיו. ב-28 באוגוסט 2020, נפטר בוזמן מסרטן המעי הגס. במהלך מחווה לפועלו של בוזמן, קוגלר הצהיר כי הוא לא היה מודע למחלתו של בוזמן, והשקיע את השנה האחרונה בכתיבת דיאלוגים עבורו דמותו בסרט ההמשך. פייגי ועובדים בכירים נוספים באולפני מארוול גם לא היו מודעים למחלתו של בוזמן. בוזמן, שהפך לרזה יותר כתוצאה ממחלתו בשבועות שקדמו למותו, היה מוכן להתחיל לעלות במשקל עוד בספטמבר 2020 לקראת צילומי סרט ההמשך במרץ 2021. על פי "הוליווד ריפורטר", "צופים רבים הרגישו כי אולפני וולט דיסני היו יכולים ללהק את התפקיד מחדש, אם כי זה היה עלול לעורר את כעס המעריצים ולעורר השוואה בלתי נמנעת בין שני השחקנים. הצעה נוספת הייתה להעביר לשורי את זהותו של הפנתר השחור, דבר שקרה כבר בחוברות הקומיקס. עד מותו של בוזמן, קוגלר היה באמצע כתיבת התסריט וכבר הגיש טיוטה ראשונית. באמצע נובמבר, המפיקה בפועל, ויקטוריה אלונזו, בהודיעה כי סרט ההמשך לא צפוי לכלול כפיל דיגיטלי של בוזמן או לכלול טכנולוגיית Computer-generated Imagery על מנת לדמות את השתתפותו של השחקן המנוח, באומרה, "לא. יש רק צ'דוויק אחד, והוא כבר לא איתנו. לצערנו, מלכנו מת בחיים האמיתיים, לא רק [בסיפור ה]בדיוני, ואנחנו לוקחים קצת זמן [על מנת] להבין איך אנחנו ממשיכים את הסיפור ואיך לכבד את מה שקרה לנו באופן בלתי צפוי, כואב ונורא כל כך". בהמשך החודש, אושר כי לופיטה ניונגו, וינסטון דיוק ובאסט ישובו לגלם את דמויותיהם מהסרט הקודם, ודווח על ניהול משא ומתן עם טנוך הוארטה על גילום דמות האנטגוניסט של הסרט. באותה תקופה, דווח כי הצילומים עתידים להתחיל במהלך יוני או ביולי 2021 באטלנטה, ג'ורג'יה. בדצמבר 2020, פייגי אישר כי דמותו של טצ'אלה לא תלוהק מחדש, אך כדרך "לכבד את המורשת ש[בוזמן] עזר לנו לבנות", הוא הביע את תקוותו שסרט ההמשך יוכל "להמשיך ולחקור את העולם ואת כל הדמויות העשירות והמגוונות שהוצגו בסרט הראשון". בנוסף, דווח כי תאריך עלייתו של הסרט נדחה ל-8 ביולי 2022. בסוף דצמבר, דווח על שובה של מעצבת האיפור האישית של בוזמן, סיאן ריצ'רדס, לעבודה על סרט ההמשך, בעוד מעצב התלבושות שלו, קרייג אנתוני, הצהיר על אי-השתתפותו בסרט ההמשך בעקבות מותו של בוזמן. מעצבת השיער דיידרה דיקסון אף היא לא הייתה בטוחה אם היא תשוב לעבודה על סרט ההמשך בעקבות מותו של בוזמן, כמו גם בעקבות מות אחותה. בינואר 2021, פייגי שב ואישר כי לא ייעשה שימוש באפקטים חזותיים על מנת לדמות את הופעתו של בוזמן בסרט, ואמר כי "המוקד העיקרי" של הסרט היה תמיד על כך שוואקאנדה הוא "מקום שניתן לחקור אותו לעומק עם דמויות ותתי-תרבויות שונות". באותו חודש, אמר ג'ורדן כי הוא מוכן לשוב לגילום דמותו של קילמונגר, אם יבקשו את שובו, בשל אהבתו לדמות ולעבודה עם קוגלר. במרץ 2021, אמרה ניונגו כי סרט ההמשך יהיה שונה מהסרט הראשון והביעה את התרגשותה מתוכניותיו של קוגלר. ניונגו חזרה והדגישה כי כל המעורבים בסרט היו מסורים להמשיך את מורשתו של בוזמן. כמו כן, באותו החודש אמר קוגלר כי הוא עדיין כותב את התסריט, וכי החלק הקשה ביותר בקריירה שלו היה בהמשך העבודה על הסרט תוך איזון עלילת הסרט עם מותו של בוזמן, מכיוון שבוזמן החזיק את משקל הסרט הראשון על כתפיו יחד עם אנשי צוות ההפקה והשחקנים, אך שיהיה לו קשה אף יותר להפסיק את העבודה על הסרט. פרימן גם חשף שהוא עתיד להיפגש בקרוב עם קוגלר ולדון איתו על הפקת הסרט. באפריל, קוגלר העיר שצילומי הסרט עדיין יתקיימו בג'ורג'יה אף על פי שהמדינה העבירה את חוק יושרת הבחירות משנת 2021 השנוי במחלוקת. אף שקוגלר לא תמך בהצעת החוק, הוא הרגיש כי החרמת הפקות סרטים במדינה תשפיע לרעה על האנשים שאחרת היו מועסקים על ידה. במקום זאת, קוגלר תכנן להעלות את המודעות לביטול הצעת החוק. מאוחר יותר, אמרה ניונגו כי קוגלר "עיצב" מחדש את הרעיונות המקוריים שהיו לו עבור עלילת הסרט במטרה לכבד את בוזמן ואת מותו, מה שלדעתה היה "נכון מבחינה רוחנית ורגשית" לעשות. במאי 2021, אולפני מארוול חשפו את שמו הרשמי של הסרט: "הפנתר השחור: ואקאנדה לנצח". העיתונאי איתן אנדרטון מהאתר "Film/" ציין ששימוש בזעקת הקרב של אנשי ואקאנדה ("ואקאנדה לנצח") כחלק משם הסרט היא מחווה ראויה עבור בוזמן. צילומי הסרט החלו בסביבות יוני או יולי 2021 באטלנטה, ג'ורג'יה, ונמשכו כחצי שנה. הצילומים התקיימו גם באוסטרליה. לפני היוודע דבר מותו של בוזמן, הצילומים התעתדו להתקיים ב-1 במרץ 2021. הסרט יצא לאקרנים ב-11 בנובמבר 2022. ולהיות חלק מהשלב הרביעי של היקום הקולנועי של מארוול. במקור, הסרט התעתד לעלות לאקרנים ב-6 במאי 2022. ובהמשך ב-8 ביולי 2022. הסרט הגיע לשירות הסטרימינג דיסני+ ב-1 בפברואר 2023. מדיה וקבצים בנושא הפנתר השחור: ואקאנדה לנצח בוויקישיתוף הפנתר השחור: ואקאנדה לנצח, ברשת החברתית אקס (טוויטר) "הפנתר השחור: ואקאנדה לנצח", במסד הנתונים הקולנועיים IMDb (באנגלית) "הפנתר השחור: ואקאנדה לנצח", באתר AllMovie (באנגלית) "הפנתר השחור: ואקאנדה לנצח", באתר Rotten Tomatoes (באנגלית) "הפנתר השחור: ואקאנדה לנצח", באתר Box Office Mojo (באנגלית) "הפנתר השחור: ואקאנדה לנצח", באתר Metacritic (באנגלית) "הפנתר השחור: ואקאנדה לנצח", באתר דיסני+ סרטים (באנגלית) "הפנתר השחור: ואקאנדה לנצח", במסד הנתונים הקולנועיים KinoPoisk (ברוסית) Fleming Jr, Mike (November 8, 2018). "Hot Package: John Boyega, Letitia Wright To Star In Mike Cahill-Directed Sci-Fi 'Hold Back The Stars'". Deadline Hollywood. Archived from the original on November 9, 2018. Retrieved November 9, 2018. Kit, Borys; Couch, Aaron (November 20, 2020). "Marvel's 'Black Panther' Sequel Shoot to Begin in July (Exclusive)". The Hollywood Reporter. Archived from the original on November 20, 2020. Retrieved November 20, 2020. Bonomolo, Cameron (July 26, 2019). "Black Panther 2: Danai Gurira Confirms Return as Okoye". Comicbook.com. Archived from the original on July 26, 2019. Retrieved July 26, 2019. D'Alessandro, Anthony; Fleming, Ryan; Grobar, Matt (July 23, 2022). "Marvel At Comic-Con 2022: What Phase 5 & 6 Look Like – Update". Deadline Hollywood. Archived from the original on July 24, 2022. Retrieved July 28, 2022. Gelman, Vlada (December 10, 2020). "Secret Invasion, Marvel Series Starring Samuel L. Jackson, Coming to Disney+". TVLine. Archived from the original on December 11, 2020. Retrieved July 28, 2022. Davis, Brandon (August 19, 2021). "Dominique Thorne's Riri Williams to Debut in Black Panther: Wakanda Forever (Exclusive)". ComicBook.com. Archived from the original on August 19, 2021. Retrieved July 28, 2022. Bailey, Kat (July 23, 2022). "Tenoch Huerta Confirmed To Play Namor In Black Panther: Wakanda Forever". IGN. Archived from the original on July 23, 2022. Retrieved July 28, 2022. Bacon, Thomas (July 25, 2022). "Black Panther 2 Merchandise Confirms Major Namor & Atlantis Change". Screen Rant. Archived from the original on July 25, 2022. Retrieved July 28, 2022. Green, Emily (June 2, 2022). "New 'Black Panther' Star Is Calling Out Mexico for Its Racism". Vice. Archived from the original on June 2, 2022. Retrieved July 28, 2022. Mancuso, Vinnie (August 16, 2019). "[Mancuso, Vinnie (August 16, 2019). "'Black Panther 2': Martin Freeman Confirms the Return of Everett Ross". Collider. Archived from the original on August 16, 2019. Retrieved August 16, 2019. 'Black Panther 2': Martin Freeman Confirms the Return of Everett Ross]". Collider. Archived from the original on August 16, 2019. Retrieved August 16, 2019. Morales, Wilson (August 6, 2021). "Exclusive: Isaach de Bankolé To Reprise Role In Black Panther: Wakanda Forever". BlackFilmandTV.com. Archived from the original on August 6, 2021. Retrieved July 28, 2022. "95-year-old actress who played tribal elder in 'Black Panther' dies". WSB-TV. October 15, 2021. Archived from the original on October 16, 2021. Retrieved July 28, 2022. Jacobs, Mira (February 18, 2022). "Black Panther 2 BTS Photo Confirms Another Returning MCU Star". Comic Book Resources. Archived from the original on February 20, 2022. Retrieved July 28, 2022. Setoodeh, Ramin (February 14, 2018). "'Black Panther': Marvel Studios President Kevin Feige on Casting Chadwick Boseman and Sequel Talk". Variety. Archived from the original on February 17, 2018. Retrieved April 26, 2018. Kit, Borys (October 11, 2018). "Ryan Coogler Signs on to Write and Direct 'Black Panther' Sequel (Exclusive)". The Hollywood Reporter. Archived from the original on October 11, 2018. Retrieved October 11, 2018. Setoodeh, Ramin (February 5, 2018). "Chadwick Boseman and Ryan Coogler on How 'Black Panther' Makes History". Variety. Archived from the original on February 6, 2018. Retrieved February 6, 2018. Erao, Matthew (February 6, 2018). "Coogler Interested in Seeing What Kind of King Black Panther Becomes in Sequels". Screen Rant. Archived from the original on February 9, 2018. Retrieved April 26, 2018. Breznican, Anthony (March 9, 2018). "Marvel Studios chief Kevin Feige on the future of Black Panther, Captain Marvel, X-Men – and beyond". Entertainment Weekly. Archived from the original on March 9, 2018. Retrieved April 26, 2018. Siegel, Tatiana (December 17, 2020). "Chadwick Boseman's Close Confidants Share Untold Memories of the Late Actor". The Hollywood Reporter. Archived from the original on December 17, 2020. Retrieved December 17, 2020. McRady, Rachel (January 28, 2019). "Angela Bassett's Husband Courtney B. Vance Might Have Confirmed a Major 'Black Panther 2' Spoiler (Exclusive)". Entertainment Tonight. Archived from the original on January 28, 2019. Retrieved February 1, 2019. Barrow, Jerry L. (June 28, 2019). "We Asked Marvel Studios President If 'Into The Spider-Verse' Had Him Shook And If Nick Fury Will Ever Make It To Wakanda". BET. Archived from the original on July 2, 2019. Retrieved July 27, 2019. Davis, Brandon (July 12, 2019). "Black Panther's John Kani on Sequel Return, Marvel's Real Life Importance". Comicbook.com. Archived from the original on July 13, 2019. Retrieved July 26, 2019. Agar, Chris (July 20, 2019). "Black Panther 2 Confirmed By Marvel At SDCC". Screen Rant. Archived from the original on July 21, 2019. Retrieved August 17, 2019. Couch, Aaron (August 24, 2019). "Marvel Confirms Kit Harington for 'Eternals,' Sets 'Black Panther II' Date". The Hollywood Reporter. Archived from the original on August 24, 2019. Retrieved August 24, 2019. Nyren, Erin (August 24, 2019). "'Black Panther' Sequel Set for 2022 Release". Variety. Archived from the original on August 24, 2019. Retrieved August 24, 2019. Hewitt, Chris (April 3, 2020). "Empire Podcast #408: Larry Karaszewski, Scott Alexander, Ruth E. Carter". The Empire Film Podcast (Podcast). Event occurs at 59:08. Archived from the original on April 6, 2020. Retrieved April 4, 2020. Pearson, Ben (December 10, 2020). "'Black Panther II' Will Not Recast T'Challa in the Wake of Chadwick Boseman's Death". /Film. Archived from the original on December 11, 2020. Retrieved December 10, 2020. Rubin, Rebecca (August 30, 2020). "Ryan Coogler Pays Emotional Tribute to Chadwick Boseman: 'What an Incredible Mark He's Left for Us'". Variety. Archived from the original on August 30, 2020. Retrieved August 30, 2020. Siegel, Tatiana; Kit, Borys (September 2, 2020). "Disney Grapples With How to Proceed on 'Black Panther' Without Chadwick Boseman". The Hollywood Reporter. Archived from the original on September 2, 2020. Retrieved September 2, 2020. Keegan, Rebecca (March 31, 2021). "Despite History-Making Noms, 'Judas and the Black Messiah's' All-Black Producing Team Find Oscar Success to Be "Bittersweet"". The Hollywood Reporter. Archived from the original on March 31, 2021. Retrieved March 31, 2021. Sneider, Jeff (March 17, 2021). "'Black Panther 2': Martin Freeman on Making the Sequel Without Chadwick Boseman". Collider. Archived from the original on March 17, 2021. Retrieved March 17, 2021. Scholz, Pablo O. (November 12, 2020). "En la cima de la meca del cine Entrevista exclusiva: quién es la argentina vicepresidenta de Marvel, la mujer más poderosa de Hollywood". Clarín. Archived from the original on November 12, 2020. Retrieved November 12, 2020. – via Haring, Bruce (November 15, 2020). "'Black Panther 2' Will Not Use Digital Double Of Chadwick Boseman, Says EP". Deadline Hollywood. Archived from the original on November 15, 2020. Retrieved November 15, 2020. Gonzalez, Umberto (December 15, 2020). "Marvel Is Exploring New Talent Deals in Case Films End Up Going to Disney+ (Exclusive)". TheWrap. Archived from the original on December 16, 2020. Retrieved December 16, 2020. D'Alessandro, Anthony (January 10, 2021). "'WandaVision' Team On MCU Connections & How Disney+ Series Is "Cute-Cute Until It's Not"". Deadline Hollywood. Archived from the original on January 10, 2021. Retrieved January 10, 2021. Juneau, Jen (January 27, 2021). "Michael B. Jordan Says He Would Return for Black Panther 2 If Asked: 'We Created a Family'". People. Archived from the original on January 27, 2021. Retrieved January 27, 2021. VanHoose, Benjamin (March 3, 2021). "Lupita Nyong'o Says Black Panther 2 Director Ryan Coogler Has 'Really Exciting Ideas' for Sequel". People. Archived from the original on March 3, 2021. Retrieved March 3, 2021. Perine, Aaron (March 10, 2021). "Black Panther 2: Ryan Coogler Talks Difficulty of Moving On Without Chadwick Boseman". Comicbook.com. Archived from the original on March 11, 2021. Retrieved March 17, 2021. Coogler, Ryan (April 16, 2021). "Ryan Coogler Pens Op-Ed Denouncing Georgia's New Voting Law (Exclusive)". Shadow and Act. Archived from the original on April 17, 2021. Retrieved April 16, 2021. Polowy, Kevin (April 28, 2021). "'Super Sema' star Lupita Nyong'o: 'Black Panther 2' without Chadwick Boseman 'feels spiritually and emotionally correct'". Yahoo! Entertainment. Archived from the original on April 28, 2021. Retrieved April 29, 2021. Couch, Aaron (May 3, 2021). "Marvel Unveils 'Black Panther II' Title, First 'Eternals' Footage and More". The Hollywood Reporter. Archived from the original on May 3, 2021. Retrieved May 3, 2021. Anderton, Ethan (May 3, 2021). "Marvel Studios Reveals 'Black Panther' and 'Captain Marvel' Sequel Titles". /Film. Archived from the original on May 3, 2021. Retrieved May 3, 2021. "Production Weekly – Issue 1242 – Thursday, April 15, 2021 / 200 Listings – 45 Pages". Production Weekly. April 15, 2021. Archived from the original on April 15, 2021. Retrieved April 15, 2021. "Black Panther II (Feature Film)". Production List. May 11, 2020. Archived from the original on January 20, 2021. Retrieved January 20, 2021. Paige, Rachel (December 11, 2020). "All of the Marvel Studios News Coming out of The Walt Disney Company's 2020 Investor Day Presentation". Marvel.com. Archived from the original on December 13, 2020. Retrieved December 14, 2020.